Gangbang: Den tidligere byrådspolitiker Per Zeidler erkender, at han i samarbejde med en anden mand har arrangeret i alt 73 gangbangs i en periode fra april 2016 til november 2017.

Han tilstår i retten i Randers, at han og makkeren har tjent 200.000 kroner på sexorgierne, der er sket på foreskellige adresser rundt om i Danmark.

Den anden tiltalte i sagen, en 55-årig mand, erkendte sig også skyldig i tiltalen.

Begge blev dømt seks måneders betinget fængsel ved Retten i Randers.

Dommeren lagde i sin strafudmåling vægt på, at de tiltalte ikke tidligere var straffet, at kvinderne havde "udpræget grad af selvbestemmelse" og at Per Zeidler og makkeren har hjulpet med opklaringen.

Per Zeidler, der i øvrigt ikke var til stede i retssalen under domsafsigelsen, udbad sig via sin advokat betænkningstid om, om han ville anke eller modtage dommen.